המכונית הנשיאותית (רוסיה)

[ממוזער|הלימוזינה הנשיאותית של [דמיטרי מדבדב, ספטמבר 2009]]
[ממוזער|רכב ZIL-41047 של [המזכיר הכללי של המפלגה הקומוניסטית של ברית המועצות|מזכ"ל המפלגה, שנות ה-80.]]
**המכונית הנשיאותית** (ברוסית: **президентский автомобиль**) המכונה "השיירה" (Кортеж) היא רכב השרד של נשיא רוסיה.

הדגם הנוכחי של המכונית הנשיאותית הוא רכב מיוחד מדגם Aurus Senate, מותג רכב רוסי לרכבי שרד, שנחשף לראשונה בטקס השבעת נשיא רוסיה, במאי 2018. הדגם פותח על ידי מכון NAMI לפיתוח כלי רכב ונקרא רשמית בשם "מודל הפלטפורמה המאוחדת"

במוסך הנשיאותי ישנם גם כלי רכב מיוחדים מתוצרת מרצדס (דגם Mercedes-Benz S 600 Guard Pullman שנבנה על שלדת משאית בינונית) . המכונית מצוידת באמצעים רבים להצלת חיים, להגנה ולהתקפה והיא בנויה על פי הסטנדרטים של שירות האבטחה הפדרלי של רוסיה. כאשר הנשיא נוסע ברכב מצויים בהישג ידו אמצעי תקשורת מודרניים. מספר לוחית הרישוי הנשיאותית, В776УС77, נחשף במאי 2018.

## היסטוריה
המנהיג הרוסי הראשון להשתמש ברכב במסגרת תפקידו היה קיסר רוסיה ניקולאי השני שהשתמש ברכב Delaunay-Belleville 70CV משנת 1908 ועד לקריסת האימפריה. ראש ממשלת המעבר הרוסית אלכסנדר קרנסקי נע ברכב Turcat-Méry.

[ממוזער|ניקולאי השני יוצא מרכב השרד שלו בעת ביקורו ב[קייב. 1911.]]

נשיאי רוסיה (ומנהיגי ברית המועצות קודם לכן) החלו את השימוש במכוניות בראשית המאה ה-20, כשהרכב הראשון היה רכב רולס-רויס דגם רולס-רויס סילבר גוסט (Rolls-Royce Silver Ghost) משנת 1922 ששימש את ולדימיר לנין. סטלין התנייד ברכב מדגם זיס 101. מרבית מנהיגי ברית המועצות נעו ברכבי זיל ובדגם הלימוזינה ZIL-41047 (כיום רק 2 לימוזינות כאלה הן בשימוש ומשמשות רק את משרד ההגנה הרוסי עבור הטקסים הצבאיים ומצעדי יום הניצחון). נשיא רוסיה בוריס ילצין נע ברכב מרצדס בנץ מדגם S קלאס W140, הרכב צויד באמצעי תקשורת מתקדמים והיה חסין ירי. לצורך נסיעות לחו"ל היה הרכב מועמס על מטוס האיליושין Il-76. ברכב מדגם דומה השתמש גם דמיטרי מדבדב בתקופת כהונתו בשנים 2008–2012. פוטין, לעומת זאת, נטה להשתמש בדגמי פולמן גארד 600 היוקרתיות.

בשנת 2012 החלה חברת זיל בייצור לימוזינה נשיאותית חדשה, אך רבים טענו שהעיצוב דמה באופן מחשיד לדגם הלימוזינה הסובייטית ZIL-41047 המיושנת והרכב נזנח לטובת עיצוב מחודש ללימוזינה נשיאותית שעוצב בשיתוף פעולה עם מכון NAMI המסייע בפיתוח לימוזינה נשיאותית חדשה ובשיתוף פעולה עם יצרני רכב יוקרה. המכונית עברה נסיעות מבחן במהלך שנת 2016 באוטודרום של שירות האבטחה הפדרלי שבמחוז מוסקבה ונחשפה בטקס ההשבעה לנשיאות רוסיה בשנת 2018.

שיירות הרכבים הנשיאותיות של סוף המאה ה-20 וראשית המאה ה-21 מונות עשרות כלי רכב בנוסף למכונית הנשיאותית וכוללות בין השאר רכבי אבטחה, כלי רכב לטיפול ופינוי רפואי, רכבי עיתונאים ורכבים לפינוי צירי התנועה. רכבי הליווי הן רכבי מרצדס, רכבי פולקסווגן ורכבי BMW מסדרת 5. צי הרכבים הנשיאותי מנוהל ומאובטח על ידי "המוסך למטרות מיוחדות" של שירות האבטחה הפדרלי של רוסיה.

רכבי השרד הנשיאותיים נקראים על שם מגדלי הקרמלין. כך למשל הרכב הנשיאותי העיקרי, זה שפוטין נסע בו בטקס השבעתו, במאי 2018, נקרא בשם "סנאט" (על שם ארמון הסנאט בקרמלין), רכבי הליווי של האבטחה (שאף הם מיוצרים על ידי Aurus) נקראים בשם "ארסנל", על שם מגדל התחמושת של הקרמלין.

## רכבי הנשיאים

## גלריה

Президентский автомобиль Mercedes-Benz S600 на инаугурации Владимира Путина 7 мая 2000 года • 2.png|רכב Mercedes-Benz S600 Pullman Guard מצויד במנועי V140 בטקס השבעת נשיא רוסיה 7 במאי 2000.
Президентский автомобиль Mercedes-Benz S600 на инаугурации Владимира Путина 7 мая 2004 года.png|Mercedes-Benz S600 Pullman Guard בטקס ההשבעה במאי 2004.
Staatsbesuch Dmitri Medwedew - 44.jpg|רכב Mercedes-Benz S600 בביקור נשיאותי בשוודיה, ספטמבר 2009.
Dmitry Medvedev in Krakow 18 April 2010-10.JPG|רכבו של דמיטרי מדבדב בעת ביקורו בפולין, אפריל 2010.
Автомобиль Mercedes-Benz S600 Guard Pullman на инаугурации Владимира Путина 7 мая 2012 года.png|רכב Mercedes-Benz S600 Pullman Guard בטקס ההשבעה לנשיאות, מאי 2012.
2018 inauguration of Vladimir Putin 23.jpg|רכב אאורוס "סנאט" מוצג לראשונה בציבור, בטקס ההשבעה לנשיאות, מאי 2018.
Владимир Путин и автомобиль марки Аурус.jpg|פוטין נוהג ברכב אאורוס סנאט. אוקטובר 2018


## ראו גם
*המכונית הנשיאותית (ארצות הברית)

## קישורים חיצוניים

*הלימוזינה החדשה של זיל: לקרמלין ובחזרה (גלריה)
*נעם וינד, הלימוזינה החדשה של פוטין סוף סוף מוכנה, TheCar.co.il, 8 במאי 2018
*נעם וינד, הלימוזינה החדשה של פוטין כמעט מוכנה, 12 באפריל 2016
*Unified modular platform // The Government of the Russian Federation assigned FSUE “NAMI” to develop a car for the state leaders
*Putin's new limo: Top 10 Russian-made designs in online contest
*‘Tsar-engine’ for president: Russian-manufactured VIP cars will have up to 850 horsepower
*"Кортеж" вписался в УАЗ // Внедорожники для первых лиц решили собирать в Ульяновске

## הערות שוליים

קטגוריה:נשיאות רוסיה
קטגוריה:מכוניות שרד